Semester või õppeaasta väliskõrgkoolis on muutumas ülikooliõpingute tavapäraseks osaks. Välismaale võib õppima minna omal käel, ent lihtsam ja reeglina ka vähem kulukas on teha seda Tartu  Ülikooli poolt pakutavaid võimalusi kasutades ehk vahetusüliõpilasena. Vahetusüliõpilasena jäädakse Tartu Ülikooli üliõpilaseks ning väliskõrgkoolis sooritatud õppetöö arvestatakse siinse õppekava osana.  Tartu Ülikooli üliõpilastel on võimalik vahetusüliõpilasena õppida 1-2 semestrit välismaal partnerlepingute, rahvusvaheliste programmide ja organisatsioonide ning valitsuste ja fondide stipendiaadina.